stanford-oval/wikipedia huggingface dataset:
โอห์ม
แหล่งข้อมูลอื่น

ตำราของจอร์จ ซิมอน โอห์ม ที่หอสมุดมหาวิทยาลัยวิทยาศาสตร์ประยุกต์นูเรนแบร์ก
Official SI brochure
NIST Special Publication 811
ประวัติของโอห์ม sizes.com เก็บถาวร 2016-05-13 ที่ เวย์แบ็กแมชชีน
| ด ค กระบบหน่วยวัดระหว่างประเทศ (ระบบเอสไอ) |
| --- | --- | --- |
| หน่วยฐาน | กิโลกรัม  ·  เคลวิน  ·  แคนเดลา  ·  เมตร  ·  โมล  ·  วินาที  ·  แอมแปร์ |  |
| หน่วยอนุพัทธ์ | เกรย์  ·  คาทัล  ·  คูลอมบ์  ·  จูล  ·  ซีเมนส์  ·  ซีเวิร์ต  ·  นิวตัน  ·  ปาสกาล  ·  เทสลา  ·  เบ็กเคอเรล  ·  ฟารัด  ·  เรเดียน  ·  ลักซ์  ·  ลูเมน  ·  วัตต์  ·  เวเบอร์  ·  โวลต์  ·  สเตอเรเดียน  ·  องศาเซลเซียส  ·  โอห์ม  ·  เฮนรี  ·  เฮิรตซ์ |  |
| หน่วยที่ยอมรับให้ใช้แก่ระบบเอสไอ | ชั่วโมง  ·  ดอลตัน  ·  เดซิเบล  ·  ตัน  ·  นาที  ·  เนเปอร์  ·  ลิตร  ·  ลิปดาและพิลิปดา  ·  วัน  ·  หน่วยดาราศาสตร์  ·  องศา  ·  อิเล็กตรอนโวลต์  ·  เฮกตาร์ |  |
| ดูเพิ่ม | การแปลงหน่วย  ·  คำอุปสรรคเอสไอ  ·  คำนิยามหน่วยในปี 2005–2019  ·  การนิยามหน่วยใหม่ในปี 2019  ·  ระบบการวัด |  |
 หมวดหมู่
R มีค่า 1 โอห์ม หาก V = 1 โวลต์ และ I = 1 แอมแปร์
ใบลดหนี้

ใบขอลดหนี้ หรือใบส่งคืน (อังกฤษ: debit note, debit memorandum) คือเอกสารที่ผู้ซื้อจัดส่งให้ผู้ขาย เพื่อแจ้งให้ทราบว่าได้รับสินค้าแล้วปรากฏว่าสินค้าส่งมาไม่ตรงตามใบสั่งซื้อ หรือสินค้าชำรุด หรือคิดราคามากไป และผู้ซื้อส่งคืนโดยไม่รับสินค้าแลกเปลี่ยน ผู้ขายอาจลดราคา   ให้สำหรับสินค้าที่ส่งคืน เมื่อผู้ซื้อส่งคืนสินค้าจะออกใบลดหนี้ หรือใบส่งคืน เมื่อผู้ซื้อส่งคืนสินค้าจากการซื้อเป็นเงินสด จะได้รับเงินสดคืน   แต่ถ้าซื้อสินค้าเป็นเงินเชื่อจะลดยอดเจ้าหนี้การค้า
โอเลครานอน โพรเซส

| โอเลครานอน  (olecranon) |
| --- | --- |
ส่วนต้นของกระดูกอัลนา มุมมองทางด้านข้าง
ตัวระบุ
MeSH: D056740
TA98: A02.4.06.002
TA2: 1231
FMA: 39795
ศัพท์ทางกายวิภาคของกระดูก[แก้ไขบนวิกิสนเทศ]
โอเลครานอน (อังกฤษ: olecranon) หรือ โอเลครานอน โพรเซส (อังกฤษ: olecranon process) หรือ ปุ่มปลายศอก หรือ ยอดศอก เป็นส่วนยื่นที่มีลักษณะโค้ง ขนาดใหญ่และหนา ตั้งอยู่ที่ด้านบนและด้านหลังของกระดูกอัลนา ที่ยอดมีลักษณะโค้งไปทางด้านหน้าเป็นจะงอยรับเข้ากับแอ่งโอเลครานอน (olecranon fossa) ของกระดูกต้นแขนเมื่อปลายแขนอยู่ในท่าเหยียดตรง ส่วนฐานของโอเลครานอน โพรเซสเป็นคอคอดเชื่อมกับส่วนกลางของกระดูกอัลนา นับว่าเป็นส่วนคอดที่สุดของปลายบนของกระดูกอัลนา
พื้นผิวด้านหลังของโอเลครานอน โพรเซสชี้ไปทางด้านหลัง มีลักษณะเป็นรูปสามเหลี่ยม เรียบ อยู่ในชั้นใต้ผิวหนัง (subcutaneous) และถูกปกคลุมด้วยถุงลดเสียดสี (bursa)
พื้นผิวด้านบนมีลักษณะเป็นรูปสี่เหลี่ยม ด้านหลังมีรอยประทับขรุขระซึ่งเป็นจุดเกาะปลายของกล้ามเนื้อไตรเซ็ปส์ เบรคิไอ (triceps brachii) ส่วนด้านหน้าใกล้กับขอบกระดูกมีร่องตื้นๆ ในแนวขวางซึ่งเป็นจุดเกาะของส่วนของเอ็นด้านหลังของข้อศอก
พื้นผิวด้านหน้ามีลักษณะเรียบ เว้า และสร้างเป็นส่วนบนของรอยเว้าเซมิลูนาร์ (semilunar notch) ขอบของโอเลครานอน โพรเซสเป็นส่วนต่อของร่องบนขอบของพื้นผิวด้านบนซึ่งให้เป็นจุดเกาะของเอ็นต่างๆ ดังนี้
ส่วนใกล้กลาง เป็นจุดเกาะของเอ็นอัลนาคอลแลทเทอรัล (ulnar collateral ligament)
ส่วนด้านข้าง เป็นจุดเกาะของเอ็นด้านหลังของข้อศอก (posterior ligament)
ขอบด้านใกล้กลางเป็นจุดเกาะของกล้ามเนื้อเฟลกเซอร์ คาร์ไพ อัลนาริส (flexor carpi ulnaris) ส่วนขอบด้านข้างเป็นจุดเกาะของกล้ามเนื้อแอนโคเนียส (Anconæus)
ดูเพิ่ม

ข้อศอก
ภาพอื่นๆ

มุมมองด้านหน้าของกระดูกปลายแขนข้างซ้าย
บริเวณที่เกิดการสร้างกระดูกของกระดูกอัลนา มีศุนย์กลางอยู่ 3 บริเวณ
มุมมองด้านหน้าของข้อศอกด้านซ้าย แสดงกระดูกและเอ็นรอบข้อต่อ
มุมมองด้านหลังของแคปซูลข้อต่อของข้อศอก
กล้ามเนื้อชั้นลึกของปลายแขน มุมมองด้านหลัง
กล้ามเนื้อสุพิเนเตอร์
แหล่งข้อมูลอื่น

Olecranon จากเว็บไซต์  eMedicine Dictionary
Norman/Georgetown radiographsul (xrayelbow)
Roche Lexicon - illustrated navigator, at Elsevier 02240.008-1 เก็บถาวร 2008-03-22 ที่ เวย์แบ็กแมชชีน
โอเวอร์เอกซ์โพสด์ (อัลบั้ม)

"โอเวอร์เอกซ์โพสด์" (อังกฤษ: Overexposed) เป็นสตูดิโออัลบั้มชุดที่สี่ของวงดนตรีป็อปร็อกอเมริกัน มารูนไฟฟ์ วางขายวันที่ 26 มิถุนายน ค.ศ. 2012 โดยค่ายเพลงเอแอนด์เอ็มอ็อกโทนเรเคิดส์ บันทึกเสียงระหว่างปี ค.ศ. 2011-2012 และมีแรงขับมาจากอัลบั้มชุดที่สาม แฮนด์สออลโอเวอร์ที่ความสำเร็จปานกลางแต่ประสบความสำเร็จอย่างล้นหลามเมื่อออกซิงเกิล "มูฟส์ไลก์แจกเกอร์" ออกมา วงทำงานร่วมกับทีมโปรดิวเซอร์อีกกลุ่ม ประกอบด้วยแมกซ์ มาร์ติน ที่เป็นหัวหน้าโปรดิวเซอร์, ไรอัน เท็ดเดอร์, เชลล์แบ็ก, และเบนนี บลังโก สำหรับเจมส์ วาเลนไทน์ มือกีตาร์และเป็นนักแต่งเพลงคนเดิมมีเครดิตเพียง 4 เพลงเท่านั้น วงกล่าวว่าอัลบั้มนี้เป็นอัลบั้มที่เป็นแนวป็อปมากที่สุด ทุกเพลงมีกลิ่นอายของแนวเพลงป็อป ผสมผสานกับดนตรีป็อปร็อก ป็อปแดนซ์ ดิสโก้ และเรกเก้
ปกอัลบั้มได้ศิลปิน ยังแอนด์ซิก เป็นผู้ออกแบบ เป็นภาพชิ้นส่วนปะติด (collage) สีสันสวยงามที่ได้แรงบันดาลใจจากปาโบล ปีกัสโซและนักเขียนการ์ตูนสมัยใหม่ ตัวปกล้อเลียนอดัม เลวีน ขณะที่เป็นภาพสะท้อนว่าวงปรารถนาที่จะเก็บผู้ชมขนาดใหญ่อย่างที่เขาทำได้จากเพลง "มูฟส์ไลก์แจกเกอร์" ได้อย่างไร ซิงเกิลเปิดตัวคือเพลง "เพย์โฟน" ร้องร่วมกับวิซ คาลิฟา โปรดิวซ์โดยเชลล์แบ็กและเบนนี บลังโก ออกและแสดงในรายการเดอะวอยซ์ในวันที่ 16 เมษายน ค.ศ. 2012 เพลงประสบความสำเร็จ ขึ้นถึงอันดับที่สองบนชาร์ตบิลบอร์ดฮอต 100 และบนชาร์ต ARIA ขึ้นอันดับ 1 บนชาร์ตซิงเกิลแห่งสหราชอาณาจักร แคนาเดียนฮอต 100 และชาร์ตซิงเกิลอิตาลี ซิงเกิลที่สอง "วันมอร์ไนต์" ออกจำหน่ายวันที่ 19 มิถุนายน ค.ศ. 2012 ขึ้นอันดับหนึ่งบนบิลบอร์ดฮอต 100 เป็นเวลา 9 สัปดาห์ เป็นเพลงที่ครองอันดับ 1 ได้นานที่สุดของวง
อัลบั้มได้รับคำวิจารณ์แบบคละกัน นักวิจารณ์บางคนยกย่อง และขนานนามว่าเป็นความพยายามที่แข็งแกร่งที่สุด อย่างไรก็ตาม บางคนวิจารณ์ทิศทางที่วงเลือก และกล่าวว่าเป็นความล้มเหลวที่ไม่สามารถเป็นอัลบั้มในกระแสหลักได้ ทั้งยังกล่าวว่าอัลบั้มให้ความสำคัญที่เลวีนมากกว่าสมาชิกคนอื่น ๆ อัลบั้มเปิดตัวที่อันดับที่ 2 บนชาร์ตอัลบั้มแห่งสหราชอาณาจักร ขายได้ 38,000 หน่วย และบนชาร์ตบิลบอร์ด 200 ขายได้ 222,000 หน่วย จากข้อมูลของสมาพันธ์ผู้ผลิตสิ่งบันทึกเสียงระหว่างประเทศ (IFPI) อัลบั้มโอเวอร์เอกซ์โพสด์เป็นอัลบั้มที่ขายดีที่สุดอันดับที่ 11 ของปี ค.ศ. 2012 ด้วยยอดขาย 2.2 ล้านหน่วย อัลบัมจัดทัวร์คอนเสิร์ต โอเวอร์เอกซ์โพสด์ทัวร์ ตลอดปี ค.ศ. 2012-2014 เพื่อส่งเสริมอัลบั้ม
โอเวอร์วอตช์ลีก

| --- | --- |
การแข่งหรือฤดูกาลปัจจุบัน:  โอเวอร์วอตช์ลีก ฤดูกาล 2019

กีฬา: โอเวอร์วอตช์
ก่อตั้ง: 2017
ยุบ: 2023
เจ้าของ: บลิซซาร์ดเอ็นเตอร์เทนเมนต์
ผู้ได้รับมอบหมาย: Nate Nanzer
คำขวัญ: This is your league.
จำนวนทีม: 12
ประเทศ:  สหรัฐอเมริกา (9)  สหราชอาณาจักร (1)  จีน (1)  เกาหลีใต้ (1)
ทวีป:   North America  Asia  Europe 
การแข่งขันที่เกี่ยวข้อง: โอเวอร์วอตช์คอนเทนเดอส์
เว็บไซต์: overwatchleague.com
โอเวอร์วอตช์ลีก (อังกฤษ: Overwatch League) เป็นระบบการแข่งขันอีสปอร์ตลีก ประเภทเกมโอเวอร์วอตช์ ก่อตั้งโดยบลิซซาร์ดเอ็นเตอร์เทนเมนต์
ทีม

ทีมเข้าแข่งขันมีทั้งหมด 20 ทีม ในแต่ละเมืองทั่วโลก
| หมวด | ทีม | เมือง |
| --- | --- | --- |
| แปซิฟิก PAC | กว่างโจว ชาร์จ Guangzhou Charge |  กว่างโจว |
| แปซิฟิก PAC | เฉิงตู ฮันเตอส์ 	Chengdu Hunters |  เฉิงตู |
| แปซิฟิก PAC | ซานฟรานซิสโก ช็อก San Francisco Shock |  ซานฟรานซิสโก |
| แปซิฟิก PAC | เซี่ยงไฮ้ ดรากอนส์ Shanghai Dragons |  เซี่ยงไฮ้ |
| แปซิฟิก PAC | โซล ดีนัสตี Seoul Dynasty |  โซล |
| แปซิฟิก PAC | แดลลัส ฟิวเอล Dallas Fuel |  แดลลัส |
| แปซิฟิก PAC | ลอสแอนเจลิส แกลดิเอเตอส์ Los Angeles Gladiators |  ลอสแอนเจลิส |
| แปซิฟิก PAC | ลอสแอนเจลิส แวเรียนต์ Los Angeles Valiant |  ลอสแอนเจลิส |
| แปซิฟิก PAC | แวนคูเวอร์ ไททันส์ Vancouver Titans |  แวนคูเวอร์ |
| แปซิฟิก PAC | หางโจว สปาร์ก Hangzhou Spark |  หางโจว |
| แอตแลนติก ATL | โทรอนโต ดีไฟแอนท์ Toronto Defiant |  โทรอนโต |
| แอตแลนติก ATL | นิวยอร์ก เอ็กซ์เซลซิเยอร์ New York Excelsior |  นิวยอร์ก |
| แอตแลนติก ATL | บอสตัน อัปไรซิง Boston Uprising |  บอสตัน |
| แอตแลนติก ATL | ปารีส อีเทอร์นาล Paris Eternal |  ปารีส |
| แอตแลนติก ATL | ฟลอริดา เมย์เฮม Florida Mayhem |  ไมแอมี–ออร์แลนโด |
| แอตแลนติก ATL | ฟิลาเดลเฟีย ฟิวชัน Philadelphia Fusion |  ฟิลาเดลเฟีย |
| แอตแลนติก ATL | ลอนดอน สปิตไฟร์ London Spitfire |  ลอนดอน |
| แอตแลนติก ATL | วอชิงตัน จัสทิซ Washington Justice |  วอชิงตัน ดี.ซี. |
| แอตแลนติก ATL | แอตแลนตา เรน Atlanta Reign |  แอตแลนตา |
| แอตแลนติก ATL | ฮิวสตัน เอาต์ลอวส์ Houston Outlaws |  ฮิวสตัน |
แหล่งข้อมูลอื่น

เว็บไซต์อย่างเป็นทางการ
| ด ค กโอเวอร์วอตช์ลีก |
| --- | --- |
ฤดูกาล:  2018  2019 
แปซิฟิก:  กว่างโจว ชาร์จ  เฉิงตู ฮันเตอส์  ซานฟรานซิสโก ช็อก  เซี่ยงไฮ้ ดรากอนส์  โซล ดีนัสตี  แดลลัส ฟิวเอล  ลอสแอนเจลิส แกลดิเอเตอส์  ลอสแอนเจลิส แวเรียนต์  แวนคูเวอร์ ไททันส์  หางโจว สปาร์ก 
แอตแลนติก:  โทรอนโต ดีไฟแอนท์  นิวยอร์ก เอ็กซ์เซลซิเยอร์  บอสตัน อัปไรซิง  ปารีส อีเทอร์นาล  ฟลอริดา เมย์เฮม  ฟิลาเดลเฟีย ฟิวชัน  ลอนดอน สปิตไฟร์  วอชิงตัน จัสทิซ  แอตแลนตา เรน  ฮิวสตัน เอาต์ลอวส์
ใบสั่งจราจร

เจ้าหน้าที่ตำรวจเคลื่อนที่เร็วกำลังเขียนใบสั่งจราจรให้กับผู้ขับขี่เร็วเกินอัตราที่กำหนด
ใบสั่งจราจร (อังกฤษ: Traffic ticket) เป็นการเตือนของเจ้าพนักงานที่บังคับใช้กฎหมายชนิดหนึ่ง ซึ่งจะให้กับผู้ขับขี่ หรือผู้ที่ใช้ถนนเป็นทางสัญจร เพื่อแสดงให้ผู้ขับขี่ได้ทราบว่าตนกำลังละเมิดกฎหมาย อาทิ การฝ่าฝืนความเร็วที่กำหนด, การจอดในที่ห้ามจอด หรือไม่ก็จอดนานเกิดกว่าที่กำหนดไว้ ในบางครั้งใบสั่งจราจรมีชื่อเรียกอยู่หลายแบบ เช่น ใบสั่งที่จอด, ใบปรับ, ใบสำหรับคนละเมิดกฎ
ในเขตอำนาจศาลบางแห่ง ใบสั่งถือว่าเป็นการแจ้งให้ทราบว่าจะได้รับการลงโทษแบบไหน อาทิ การปรับ, การจำคุก, หรือการลดแต้ม เพื่อที่จะประเมินคุณภาพในการขับขี่ยานพาหนะในถนนหนทาง โดยทั่วไปจะต้องนำไปสู่การดำเนินคดีตามกฎหมายในคดีอาญาเพื่อดำเนินการจ่ายค่าปรับ
ใบรับรองอิสรภาพ

ใบรับรองอิสรภาพ (อังกฤษ: certificate of freedom) เป็นเอกสารที่รัฐบาลออกให้แก่นักโทษในทัณฑนิคมของประเทศออสเตรเลียเมื่อสิ้นสุดระยะเวลารับโทษ เอกสารนี้ระบุว่า ผู้เคยเป็นนักโทษจะได้กลับคืนสู่ "สรรพสิทธิและอภิสิทธิ์ของเสรีชนในบังคับ" ซึ่งมีผลคือ ผู้นั้นจะกลายเป็นเสรีชนที่สามารถหางานทำหรือออกไปจากนิคมได้
ใบรับรองอิสรภาพเริ่มนำมาใช้ใน ค.ศ. 1810 และจะออกให้แก่ผู้ต้องโทษ 7 ปี 10 ปี หรือ 14 ปีซึ่งได้รับโทษแล้ว หลังจากผู้นั้นทำคำร้องขอไปถึงผู้ว่าการ ผู้ต้องโทษตลอดชีวิตอาจได้รับการอภัยโทษ แต่จะไม่ได้รับใบรับรองอิสรภาพ
นักโทษอาจได้รับอิสรภาพมากขึ้นตามลำดับในสามรูปแบบ รูปแบบแรก คือ ใบสั่งปล่อยก่อนกำหนด (ticket of leave) ซึ่งยังวางข้อจำกัดสำคัญบางประการอยู่สำหรับผู้ที่ได้รับการสั่งปล่อย และจะออกให้ได้เมื่อรับโทษไปแล้วอย่างน้อยกึ่งหนึ่งของระยะเวลาทั้งหมด รูปแบบที่สอง คือ ใบรับรองอิสรภาพ ซึ่งเมื่อรับโทษครบกำหนดแล้ว จะออกใบนี้ให้โดยไม่วางข้อจำกัดใด ๆ อีก รูปแบบที่สาม คือ การอภัยโทษโดยมีเงื่อนไข หรือการอภัยโทษโดยสิ้นเชิง ซึ่งจะมอบให้แก่ผู้ต้องโทษตลอดชีวิต
ข้อมูลบนใบรับรองอิสรภาพมักประกอบด้วยวันที่ ชื่อบุคคล นามแฝง (ถ้ามี) เรือที่นำตัวบุคคลนั้นเข้ามา ปีที่เข้ามา ปีที่ถูกพิพากษา และจำนวนปีที่ต้องรับโทษ ใบรับรองที่ออกระหว่าง ค.ศ. 1827 ถึง 1867 ยังระบุถึงถิ่นกำเนิด อาชีพ ปีเกิด ตำหนิรูปพรรณ และบางครั้งก็มีข้อมูลใบสั่งปล่อยก่อนกำหนดด้วย
ใบรับรองอิสรภาพนั้นมีสองส่วน ส่วนแรก คือ ใบรับรองแท้ ๆ (certificate proper) ออกให้แก่บุคคลผู้มีชื่อในนั้น และบุคคลผู้นั้นจำเป็นต้องพกพาส่วนนี้ไว้ตลอดเวลา ส่วนที่สอง คือ ต้นขั้ว (butt) เป็นสำเนาฉบับเป็นทางการซึ่งรัฐบาลเก็บไว้ในแฟ้ม ส่วนที่เป็นใบรับรองแท้ ๆ นั้นพบเจอได้ยากแล้ว เพราะเจ้าของต้องนำไปใช้เป็นประจำ แต่ส่วนที่เป็นต้นขั้วยังเก็บไว้ในหอจดหมายเหตุและเปิดให้นักวิจัยเข้าถึงได้
เอกสารที่คล้ายกับใบรับรองอิสรภาพคือ ใบรับรองอิสรภาพของอาณานิคม (colonial certificate of freedom) ซึ่งเป็นเอกสารเกี่ยวกับโทษที่ได้รับสำหรับการกระทำผิดหลังจากเข้ามาสู่อาณานิคมแล้ว
นิคมนิวเซาท์เวลส์ได้ออกใบรับรองอิสรภาพไปประมาณ 40,000 ใบ ส่วนแทสเมเนียและออสเตรเลียตะวันตกก็ได้รับตัวนักโทษไว้และออกใบรับรองอิสรภาพให้เช่นกัน
โอเพนเอสเอสแอล

โอเพนเอสเอสแอล (อังกฤษ: OpenSSL) เป็น ไลบรารี ซอฟต์แวร์สำหรับแอปพลิเคชันที่ให้การสื่อสารที่ปลอดภัยผ่าน เครือข่ายคอมพิวเตอร์ ป้องกันการดักฟัง และระบุบุคคลที่ปลายอีกด้านหนึ่ง เซิร์ฟเวอร์ อินเทอร์เน็ต ใช้กันอย่างแพร่หลาย รวมถึง เว็บไซต์ ที่ใช้ เอชทีทีพีเอส เป็นส่วนใหญ่
โอเพนเอสเอสแอลมีการใช้งานโปรโตคอล SSL และ TLS แบบโอเพ่นซอร์ส ไลบรารี หลัก ซึ่งเขียนด้วย ภาษาซี ใช้ฟังก์ชัน การเข้ารหัส ขั้นพื้นฐานและมีฟังก์ชันยูทิลิตี้ต่างๆ มี Wrappers ที่อนุญาตให้ใช้ไลบรารีโอเพนเอสเอสแอลในภาษาคอมพิวเตอร์ที่หลากหลาย
OpenSSL Software Foundation (OSF) เป็นตัวแทนของโครงการโอเพนเอสเอสแอล ในความสามารถทางกฎหมายส่วนใหญ่ รวมถึงข้อตกลงใบอนุญาตผู้ร่วมให้ข้อมูล การจัดการการบริจาค และอื่นๆ OpenSSL Software Services (OSS) ยังเป็นตัวแทนของโครงการ OpenSSL สำหรับสัญญาการสนับสนุนอีกด้วย
โอเพนเอสเอสแอลพร้อมใช้งานใน ระบบปฏิบัติการ แบบยูนิกซ์ ส่วนใหญ่ (รวมถึง ลินุกซ์, แมคโอเอส และ เบิร์กลีย์ซอฟต์แวร์ดิสทริบิวชัน), ไมโครซอฟท์ วินโดวส์ และ OpenVMS
ประวัติโครงการ

โครงการ OpenSSL ก่อตั้งขึ้นในปี 1998 เพื่อมอบชุดเครื่องมือเข้ารหัสฟรีสำหรับโค้ดที่ใช้บนอินเทอร์เน็ต มีพื้นฐานมาจากการแยก SSLeay โดย Eric Andrew Young และ Tim Hudson ซึ่งยุติการพัฒนาอย่างไม่เป็นทางการเมื่อวันที่ 17 ธันวาคม 1998 เมื่อ Young และ Hudson ทั้งคู่ไปทำงานให้กับ RSA Security สมาชิกผู้ก่อตั้งครั้งแรก ได้แก่ Mark Cox, Ralf Engelschall, Stephen Henson, Ben Laurie และ Paul Sutton
ช่องโหว่ที่เป็นที่รู้จักกันกว้างขวาง > ฮาร์ตบลีด

บทความหลัก: ฮาร์ตบลีด
OpenSSL รุ่น 1.0.1 ไปจนถึง 1.0.1f มีบั๊ก ในระบบของส่วนขยาย Heartbeat Extension ในตัว TLS  ช่องโหว่นี้สามารถทำให้เปิดเผยข้อมูลในหน่วยความจำได้มากถึง 64กิบิไบต์ในแต่ละ heartbeat (CVE-2014-0160). การอ่านหน่วยความจำของเซิร์ฟเวอร์สามารถเปิดช่องโหว่ให้ผู้ไม่หวังดีกอบโกยข้อมูลละเอียดอ่อน รวมไปถึงกุญแจส่วนตัวด้วย
เชิงอรรถ

↑  The major version 2.0.0 was skipped due to its previous use in the OpenSSL FIPS module.
โลโก้ของบั๊กฮาร์ตบลีด
โอเทลโล่

ตัวอย่างกระดานโอเทลโล่
กระดานโอเทลโล่มาตรฐานที่ใช้แข่งขัน
โอเทลโล่ (อังกฤษ: Othello) เป็นหมากกระดานชนิดหนึ่ง ซึ่งมีรูปแบบและกติกาที่เรียบง่าย ตัวหมากมีสีขาวและสีดำ คล้ายกับหมากล้อม ต่างกันที่วิธีการเล่น กระดาน และตัวหมาก
อุปกรณ์

กระดาน กระดานโอเทลโล่มาตรฐานจะมีลักษณะเป็นตารางขนาด 8x8 (64 ช่อง) คล้ายกระดาน หมากรุก หรือ หมากฮอส
ตัวหมาก ตัวหมากโอเทลโล่จะมีทั้งหมด 64 ตัว ตามจำนวนช่อง โดยมีลักษณะกลมแบน ด้านหนึ่งเป็นสีดำอีกด้านหนึ่งเป็นสีขาว
ประวัติ

โอเทลโล่ เป็นหมากกระดานที่ถูกคิดค้นในราวปี ค.ศ. 1880 โดยชาวอังกฤษ นามว่า ลูอิส วอเตอร์แมน แรกเริ่มมีชื่อว่า รีเวอร์ซี่ (Reversi) ต่อมาในปี ค.ศ. 1898 บริษัท ราเวนส์เบอร์เกอร์ (Ravensburger) ประเทศเยอรมัน ได้ทำการซื้อลิขสิทธิ์ และทำการจำหน่ายหมากกระดานชนิดนี้เป็นครั้งแรก ในชื่อเกมว่า รีเวอร์ซี่
ต่อมาในราวปี ค.ศ. 1970 ชาวญี่ปุ่น โกโร่ ฮาเซกาว่า (Goro Hasegawa) ได้ทำการปรับเปลี่ยนกฎ และกติกาใหม่ โดยได้รับแรงบันดาลใจมาจาก หมากล้อม และละครที่สร้างจากบทประพันธ์ของ วิลเลี่ยม เช็คสเปียร์ (William Shakesphere) ที่มีเนื้อหาเกี่ยวกับโศกนาฏกรรมของคนดำและคนขาว จึงเป็นที่มาของชื่อหมากกระดาน "โอเทลโล่" ตามชื่อของละครดังกล่าว
ในปี ค.ศ. 1973 โกโร่ ฮาเซกาว่า ได้ทำการจำหน่ายหมากกระดานโอเทลโล่ โดยใช้ชื่อ "โอเทลโล่" เป็นครั้งแรก จัดจำหน่ายโดยบริษัท ซึคุดะ ออริจินัล (Tsukada Original) หมากกระดานโอเทลโล่จึงเริ่มเผยแพร่ และเป็นที่นิยมตั้งแต่นั้นเป็นต้นมา
วัตถุประสงค์ของเกม

การทำให้จำนวนหมากของสีที่ตนเล่น มีจำนวนมากกว่าฝ่ายตรงกันข้าม เมื่อจบเกม
วิธีการเล่น > การเริ่มต้นเกม

1. ผู้เล่นทำการแบ่งจำนวนหมากฝ่ายละ 32 ตัว และทำการเลือกสีที่ต้องการเล่น
2. นำหมากของแต่ละฝ่ายมาวางในตำแหน่งเริ่มต้น ดังรูปที่ 1
รูปที่ 1. แสดงตำแหน่งเริ่มต้นเกม
3. การเดินหมากในเกมโอเทลโล่ ผู้เล่นจะต้องทำการหนีบหมากของฝ่ายตรงข้ามเสมอ (ดูรูปที่ 2 และ 3 ประกอบ) โดยหมากที่ถูกหนีบจะถูกพลิกให้เป็นสีของฝ่ายที่หนีบ
รูปที่ 2. หมากดำต้องการเดินในตำแหน่งดังรูป
รูปที่ 3. หลังจากลงตำแหน่งดังกล่าว หมากขาวที่อยู่ระหว่างหมากดำจะถูกพลิกเป็นสีดำ
วิธีการเล่น > กฎ และกติกา

1. ผู้เล่นผลัดกันเดิน โดยฝ่ายที่เล่นสีดำเดินก่อนเสมอ
2. กรณีที่ผู้เล่นฝ่ายใดฝ่ายหนึ่งไม่มีตาเดิน (ไม่มีหมากให้หนีบได้) ผู้เล่นฝ่ายนั้นจำเป็นต้องผ่าน เพื่อให้ผู้เล่นอีกฝ่ายหนึ่งเดิน จนกว่าผู้เล่นฝ่ายที่ผ่านจะมีตาเดินจึงสามารถเดินต่อไปได้
3. การเดินหมาก หมากที่ถูกหนีบจะถูกพลิกเปลี่ยนสีทุกแนว และไม่จำกัดจำนวน
รูปที่ 4. หมากดำต้องการเดินในตำแหน่ง E8 ดังรูป
รูปที่ 5. แสดงภาพหลังจากหมากดำเดินที่ตำแหน่ง E8 แล้ว หมากขาวจะถูกพลิกทุกแนว ทั้งแนวนอน แนวตั้ง แนวทแยง
4. ไม่สามารถหนีบข้ามหมากสีของตนเองได้
รูปที่ 6. หมากขาวต้องการเดินในตำแหน่งดังรูป
รูปที่ 7. หมากดำจะถูกพลิกเฉพาะหมากที่อยู่ระหว่าง C1-H1 เท่านั้น โดยหมากดำในตำแหน่ง B1 จะไม่ถูกพลิก
5. ในการเดินหมากแต่ละครั้ง หมากที่ถูกพลิกจะพลิกเฉพาะตัวที่ถูกหนีบจากตำแหน่งที่ผู้เล่นเดินในตาเดินล่าสุดเท่านั้น
รูปที่ 8. หมากขาวต้องการเดินในตำแหน่ง A4 ดังรูป
รูปที่ 9. หลังจากหมากขาวเดินที่ A4 หมากดำจะถูกพลิกเฉพาะหมากที่อยู่ระหว่าง A4-E4 เท่านั้น หมากดำในตำแหน่งอื่นๆ แม้ว่าจะอยู่ระหว่างหมากขาวเช่นกัน แต่จะไม่ถูกพลิก
6. หมากที่ถูกหนีบในแต่ละตาเดินจะต้องถูกพลิก แม้ว่าผู้เล่นจะไม่ต้องการพลิกก็ตาม
7. หากผู้เล่นลืมพลิกหมากในบางตำแหน่ง หรือ พลิกผิด ผู้เล่นฝ่ายตรงข้ามสามารถโต้แย้ง เพื่อให้ทำการแก้ไขได้ แต่หากผู้เล่นฝ่ายตรงกันข้ามได้ทำการเดินในตาต่อไปแล้ว จะสายเกินไปไม่สามารถกลับมาแก้ไขได้อีก
8. เมื่อได้ทำการเดินหมากลงบนกระดานในตำแหน่งใดๆแล้วก็ตามจะไม่สามารถเปลี่ยนไปยังตำแหน่งอื่นได้อีกตลอดทั้งเกม
9. หากผู้เล่นฝ่ายใดฝ่ายหนึ่งตัวหมากที่มีหมด แต่ยังมีตาเดินต่อ ให้ผู้เล่นฝ่ายตรงข้ามแบ่งตัวหมากให้ฝ่ายนั้น เพื่อทำการเดินต่อจนจบเกม
10. เกมจะสิ้นสุดลงเมื่อทั้งสองฝ่ายไม่มีตาเดิน โดยฝ่ายที่มีจำนวนหมากบนกระดานมากกว่าจะเป็นฝ่ายชนะ
รูปที่ 10. จบเกมหมากดำชนะ 49-15
ใบหน้าบนดาวอังคาร

ภาพใบหน้าบนดาวอังคาร ถ่ายโดยยานไวกิ้ง
ใบหน้าบนดาวอังคาร (อังกฤษ: Face on Mars) เป็นรูปร่างของพื้นผิวขนาดยาวประมาณ 3 ก.ม.และกว้างประมาณ 1.5 ก.ม. ที่ตั้งอยู่ที่บริเวณที่เรียกว่าไซโดเนียบนดาวอังคารซึ่งอยู่เหนือเส้นศูนย์สูตรประมาณ 10 องศา
ภาพนี้ถูกถ่ายครั้งแรกโดยยานไวกิ้ง 1 เมื่อ 25 กรกฎาคม ค.ศ. 1976 ในวงโคจรดาวอังคารและถูกนำมาเผยแพร่โดยนาซาในอีกหกวันต่อมา
เมื่อภาพนี้ถูกเผยแพร่ออกไป เกิดเป็นกระแสมากมาย เช่น บ้างก็ว่าเป็นอารายธรรมของมนุษย์ดาวอังคาร แต่บ้างก็เชื่อว่า เป็นภูเขาบนดาวอังคารที่ถูกแสงและเงาตกกระทบกันพอดีจึงทำให้ดูคล้ายใบหน้ามนุษย์
แต่ความจริงแล้วภาพนี้แท้จริงเป็นแพริโดเลียประการหนึ่ง ที่ทำให้มองว่าคล้ายใบหน้ามนุษย์ ซึ่งที่จริงเป็นแสงและเงาที่ตกกระกันบนภูเขาของดาวอังคาร เมื่อถ่ายอีกครั้ง ณ สถานที่เดิมก็ไม่ปรากฏภาพในลักษณะเช่นนี้อีก
โอเชียเนีย

| --- | --- |

พื้นที่: 8,525,989 ตารางกิโลเมตร (3,291,903 ตารางไมล์) (อันดับที่ 7)
ประชากร: 40,117,432 (พ.ศ. 2560, อันดับที่ 6)
ความหนาแน่น: 4.19 ต่อตารางกิโลเมตร (10.9 ต่อตารางไมล์)
จีดีพี (ราคาตลาด): 1.630 ล้านล้านดอลลาร์สหรัฐ (2018, อันดับที่ 6)
จีดีพีต่อหัว: 41,037 ดอลลาร์สหรัฐ (2017, อันดับที่ 2)
ศาสนา: 82.2% ศาสนาคริสต์ —42.7% โปรเตสแตนต์ —24.7% โรมันคาทอลิก —14.8% คริสต์นิกายอื่น 16.5% ไม่มี 1.3% อื่น ๆ
เดมะนิม: ชาวโอเชียเนีย (Oceanian)
ประเทศ:  สมาชิกสหประชาชาติ (14)   ออสเตรเลีย    ฟีจี    คิริบาส    หมู่เกาะมาร์แชลล์    ไมโครนีเชีย    นาอูรู    นิวซีแลนด์    ปาเลา    ปาปัวนิวกินี    ซามัว    หมู่เกาะโซโลมอน    ตองงา    ตูวาลู    วานูวาตู    รัฐที่เกี่ยวข้อง (2)   หมู่เกาะคุก    นีวเว  
ดินแดน:  ภายนอก (22)   ออสเตรเลีย (5)    หมู่เกาะแอชมอร์และคาร์เทียร์  เกาะคริสต์มาส  หมู่เกาะโคโคส  หมู่เกาะคอรัลซี  เกาะนอร์ฟอล์ก    ฝรั่งเศส (4)    เกาะกลีแปร์ตอน  เฟรนช์พอลินีเชีย  นิวแคลิโดเนีย  วอลิสและฟูตูนา    นิวซีแลนด์ (1)    โตเกเลา    สหราชอาณาจักร (1)    หมู่เกาะพิตแคร์น    สหรัฐอเมริกา (11)    อเมริกันซามัว  เกาะเบเกอร์  กวม  เกาะฮาวแลนด์  เกาะจาร์วิส [[File:|23x15px|border |alt=|link=]] จอห์นสตันอะทอลล์  คิงแมนรีฟ  มิดเวย์อะทอลล์  หมู่เกาะนอร์เทิร์นมาเรียนา  แพลไมราอะทอลล์  เกาะเวก    ภายใน (6)   หมุ่เกาะอารู (อินโดนีเซีย)     เกาะอีสเตอร์ (ชิลี)     หมู่เกาะกาลาปาโกส (เอกวาดอร์)     รัฐฮาวาย (สหรัฐ)     หมู่เกาะโองาซาวาระ (ญี่ปุ่น)     นิวกินีตะวันตก (อินโดนีเซีย)  
ภาษา:  ทางการ (30)  ภาษากิลเบิร์ต   ภาษาแคโรไลน์   ภาษาจีน   ภาษาชามอร์โร   ภาษาซามัว   ภาษาญี่ปุ่น   ภาษาตอกปีซิน   ภาษาตองงา   ภาษาตูวาลู   ภาษาโตเกเลา   ภาษานาอูรู   ภาษานีวเว   ภาษานอร์ฟุก   ภาษาบิสลามา   ภาษาปาเลา   ภาษาฝรั่งเศส   ภาษาพิตแคร์น   ภาษาฟีจี   ภาษามาร์แชลล์   ภาษามาวรี   ภาษามาวรีหมู่เกาะคุก   ภาษามือนิวซีแลนด์   ภาษาราปานูอี   ภาษาโรตูมา   ภาษาสเปน   ภาษาอังกฤษ   ภาษาอินโดนีเซีย   ภาษาฮาวาย   ภาษาฮินดีฟีจี   ภาษาฮีรีโมตู  
เขตเวลา: UTC+9 (ปาปัว, ปาเลา) ถึง UTC–6 (เกาะอีสเตอร์) (ตะวันตกถึงตะวันออก)
เมืองใหญ่:  10 เมืองใหญ่ในโอเชียเนีย   ซิดนีย์   เมลเบิร์น   บริสเบน   เพิร์ท   ออกแลนด์   แอดิเลด   โฮโนลูลู   โกลด์โคสต์–ทวีดเฮดส์   ไครสต์เชิร์ช   นิวคาสเซิล–เมตแลนด์  
รหัส UN M49: 009 – โอเชียเนีย 001 – โลก
โอเชียเนีย (อังกฤษ: Oceania) เป็นชื่อภูมิภาคทางภูมิศาสตร์ที่รวมออสตราเลเชีย, เมลานีเชีย, ไมโครนีเชีย และพอลินีเชีย คาดว่าโอเชียเนียมีพื้นที่ 8,525,989 ตารางกิโลเมตร (3,291,903 ตารางไมล์) กินพื้นที่ซีกโลกตะวันออกถึงตะวันตก และประชากรประมาณ 44.5 ล้านคนใน ค.ศ. 2021 เมืองเทียบกับทวีป ภูมิภาคโอเชียเนียมีพื้นที่ดินเล็กที่สุดและมีประชากรน้อยเป็นอันดับ 2 รองจากทวีปแอนตาร์กติกา ศูนย์กลางประชากรหลักในภูมิภาคนี้อยู่ในซิดนีย์, เมลเบิร์น, บริสเบน, เพิร์ท, ออกแลนด์, แอดิเลด และโฮโนลูลู
ผู้ตั้งถิ่นฐานกลุ่มแรกในออสเตรเลีย, นิวกินี และหมู่เกาะขนาดใหญ่ทางตะวันออก เริ่มเดินทางมาถึงเมื่อมากกว่า 60,000 ปีที่แล้ว ชาวยุโรปเริ่มสำรวจโอเชียเนียในคริสต์ศตวรรษที่ 16 เป็นต้นมา โดยชาวโปรตุเกสเดินทางมาถึงหมู่เกาะตานิมบาร์ หมู่เกาะแคโรไลน์บางส่วน และปาปัวนิวกินีตะวันตกในช่วง ค.ศ. 1512 ถึง 1526 เจมส์ คุก ผู้ที่ภายหลังเดินทางมาถึงหมู่เกาะฮาวาย ออกสำรวจครั้งแรกในคริสต์ศตวรรษที่ 18 โดยเขาเดินทางไปที่ตาฮีตี ตามมาด้วยออสเตรเลียตะวันออกเป็นครั้งแรก
ประเทศ

คิริบาส (ตาราวา)
ซามัว (อาปีอา)
ตองงา (นูกูอาโลฟา)
ตูวาลู (ฟูนาฟูตี)
นาอูรู (นาอูรู)
นิวซีแลนด์ (เวลลิงตัน)
ปาปัวนิวกินี (พอร์ตมอร์สบี)
ปาเลา (เงรุลมุด)
ฟีจี (ซูวา)
ไมโครนีเชีย (ปาลีกีร์)
วานูวาตู (พอร์ตวิลา)
หมู่เกาะโซโลมอน (โฮนีอารา)
หมู่เกาะมาร์แชลล์ (มาจูโร)
ออสเตรเลีย (แคนเบอร์รา)
ดินแดน

กวม ( สหรัฐอเมริกา) | ฮากัตญา
หมู่เกาะนอร์เทิร์นมาเรียนา ( สหรัฐอเมริกา) | ไซปัน
อเมริกันซามัว ( สหรัฐอเมริกา) | ปาโกปาโก
หมู่เกาะคุก ( นิวซีแลนด์) | อาวารัว
เฟรนช์พอลินีเชีย ( ฝรั่งเศส) | ปาเปเอเต
นีวเว ( นิวซีแลนด์) | อาโลฟี
หมู่เกาะพิตแคร์น ( สหราชอาณาจักร) | แอดัมส์ทาวน์
โตเกเลา ( นิวซีแลนด์) | อาตาฟู แต่ละอะทอลล์มีศูนย์กลางการบริหาร
วอลิสและฟูตูนา ( ฝรั่งเศส) | มาตา-อูตู
นิวแคลิโดเนีย ( ฝรั่งเศส) | นูเมอา
เกาะนอร์ฟอล์ก ( ออสเตรเลีย) | คิงส์ตัน
หมู่เกาะโคโคส ( ออสเตรเลีย) | เวสต์ไอแลนด์
เกาะคริสต์มาส ( ออสเตรเลีย) | เดอะเซตเทิลเมนต์
ภูมิประเทศ

โอเชียเนียส่วนใหญ่เป็นเกาะและพืดหินปะการัง กระทั่งแผ่นดินเกิดการยกตัว นอกจากนี้ ยังมีที่เป็นภูเขาไฟ เทือกเขาขรุขระทุรกันดาร ที่ราบแคบ ๆ ป่าทึบ และทุกประเทศลอยอยู่ท่ามกลางมหาสมุทรอินเดียและมหาสมุทรแปซิฟิก ภูมิอากาศร้อนชื้น ยกเว้นนิวซีแลนด์ที่เป็นแบบภาคพื้นสมุทร ฝนตกสม่ำเสมอตลอดปี ชุกมากแถบฝั่งตะวันตกของเกาะใต้ และออสเตรเลียที่แบ่งออกได้เป็น 7 เขตภูมิอากาศ คือ ร้อนชื้น ร้อนสลับแห้ง ทุ่งหญ้าเขตร้อน ทุ่งหญ้ากึ่งทะเลทราย เมดิเตอร์เรเนียน อบอุ่นชื้นแบบภาคพื้นสมุทร และแบบทะเลทราย
ในทวีปโอเชียเนียนั้นมีประวัติศาสตร์ที่ค่อนข้างจะเกี่ยวเนื่องกันของประเทศแต่ละประเทศ จักรวรรดิและอาณาจักรต่าง ๆ ที่สำคัญในโอเชียเนีย เช่น อาณาจักรของชาวเมารี จักรวรรดิตูอิตองงา หมู่เกาะโซโลมอน จักรวรรดิตูอิปูโลตูและจักรวรรดิตูอิมานูอา เป็นต้น
เกือบทั้งหมดเคยตกเป็นเมืองขึ้นของเจ้าอาณานิคมจากโลกตะวันตกมีทั้งประเทศอังกฤษ ประเทศฝรั่งเศส ประเทศเยอรมนี และสหรัฐอเมริกา
บางประเทศก่อกำเนิดจากผลพวงของสงคราม ทั้งสงครามระหว่างคนพื้นเมืองด้วยกันเองอย่างตองงา หรือการรวมประเทศหลังสงครามโลกครั้งที่ 2 ของหมู่เกาะโซโลมอน เฉพาะอย่างยิ่งการก่อเกิดของประเทศสำคัญคือออสเตรเลีย ก็เป็นผลมาจากหลังสงครามประกาศอิสรภาพในสหรัฐอเมริกายุติลง และอังกฤษมองหาแผ่นดินใหม่สำหรับการตั้งถิ่นฐานของผู้กระทำผิดแทนที่อาณานิคมในเขตแอตแลนติกเหนือ
คำ "โอเชียเนีย" ได้มาจากชื่อของ "เปลือกโลกมหาสมุทร" (oceanic plate) ทั้งนี้ เปลือกโลกประกอบด้วยแผ่นขนาดใหญ่ 6-10 แผ่น และมีแผ่นเล็ก ๆ ที่ประกอบกันขึ้นหลาย ๆ แผ่นต่อกันเหมือนแผ่นกระเบื้อง แผ่นเปลือกโลกเหล่านี้แบ่งเป็นเปลือกโลกทวีป (continental plate) และเปลือกโลกมหาสมุทร (oceanic plate)
แหล่งข้อมูลอื่น

Oceania ที่เว็บไซต์ Curlie
"Australia and Oceania" from National Geographic เก็บถาวร 2008-10-03 ที่ เวย์แบ็กแมชชีน
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF 
ประจำชาติ:  ญี่ปุ่น 
ศิลปิน:  KulturNav 
อื่น ๆ:  NARA  IdRef
โอโรบัส

โอโรบัส
ในปิศาจวิทยา โอโรบัส(อังกฤษ: Orobas)เป็นเจ้าฟ้าแห่งนรกผู้มีอสูรใต้บังคับบัญชา 20 กองและเป็นปิศาจตนที่ 55 ในบท อาร์สโกเอเทีย จากหนังสือกุญแจย่อยของโซโลมอน
โอโรบัสสามารถตอบคำถามเกี่ยวกับอดีต ปัจจุบัน และอนาคตที่กำลังจะเกิดขึ้น รวมถึงเรื่องของพระผู้เป็นเจ้าและการสร้างโลก โอโรบัสยังมีอำนาจที่จะมอบศักดิ์ศรีหรือบรรดาศักดิ์ให้ผู้อัญเชิญได้ รวมถึงทำให้เป็นที่ชื่นชอบทั้งต่อผู้ที่เป็นมิตรและศัตรู
โอโรบัสมีลักษณะเป็นม้าและสามารถแปลงกายเป็นมนุษย์ได้เมื่อผู้อัญเชิญต้องการ โอโรบัสเป็นปิศาจที่มีความภักดีต่อผู้อัญเชิญ โดยจะไม่ยอมให้ภูติผีใดๆทำร้ายผู้อัญเชิญและยังเป็นปิศาจที่ไม่เคยหลอกลวงผู้อื่นอีกด้วย
ชื่อของโอโรบัสนั้นคาดว่าชื่อภาษาละติน โอโรบิอัส ซึ่งเป็นเครื่องหอมชนิดหนึ่ง